શ્રી મથુરાગિરીજી પોતે સમર્થ સિધ્ધ પુરૂષ હતા. તેઓ રાત્રે મા તુળજા ભવાની સાથે વાતો કરતા. તેઓ તુલજા ભવાની સિવાય બીજો કોઈ શબ્દ તેઓ જાણતા ન હતા. મા તુલજા ભવાનીના મંદિરમાં ભગવાન પરશુરામની મૂર્તિ પણ અજોડ છે. ભગવાન પરશુરામે અક્કલકોટ (જી.વર્ધા મહારાષ્ટ્ર) સંસ્થાના પીઠાધીશ શ્રી ગજાનન મહારાજને પણ સ્વપ્નામાં પોતે રણુંમાં છે તેમ જણાવવાથી શ્રી ગજાનન મહારાજે પોતે આ મૂર્તિના દર્શન પૂજન માટે પોતાની ભક્તિ મંડળી સહિત આવી પ્રભાવિત થયા હતા.